b'\n_START_ARTICLE_\nIbiza-aff\xc3\xa6ren\n_START_PARAGRAPH_\nIbiza-aff\xc3\xa6ren var en skandale i \xc3\xb8sterriksk politikk som hadde sitt utspring i hendelser p\xc3\xa5 Ibiza i 2017. Dav\xc3\xa6rende leder i partiet Heinz-Christian Strache og partifellen Johann Gudenus ble lokket i en felle p\xc3\xa5 ferie\xc3\xb8ya Ibiza. Strache som var visekansler og partileder, tilb\xc3\xb8d i et opptak fra 2017 statlige kontakter til en utenlandsk kvinne som oppga \xc3\xa5 v\xc3\xa6re en velst\xc3\xa5ende, mulig sponsor til partiet. Hun opplyste \xc3\xa5 v\xc3\xa6re niesen til en russisk oligark, men det hele var en falsk forestilling. Videoen ble offentliggjort i pressen i mai 2019._NEWLINE_Samtalen mellom Strache og kvinnen dreide seg blant annet om skjulte valgkampdonasjoner til FP\xc3\x96, overtakelse av avisen Kronen Zeitung, og mulighetene til \xc3\xa5 endre redaksjonen til fordel for FP\xc3\x96. De snakket om en mulig endring av det \xc3\xb8sterrikske mediesystemet i retning av \xc3\xb8nskene til Ungarns statsminiser Viktor Orban og mulighetene for \xc3\xa5 f\xc3\xa5 partidonasjoner uten \xc3\xa5 involvere Rechnungshof, \xc3\x98sterrikes riksrevisjon. Alt dette skulle skje mot mulige gjenytelser fra FP\xc3\x96 i form av statlige oppdrag, dersom partiet vant valget i 2017._NEWLINE_Strache og Gudenas m\xc3\xa5tte trekke seg fra sine politiske verv som f\xc3\xb8lge av skandalen i 2019. Etter en kort overgangsregjering, ble regjeringen Brigitte Bierlein utnevnt i juni 2019, i p\xc3\xa5vente av et nytt valg til Nasjonalr\xc3\xa5det h\xc3\xb8sten 2019._NEWLINE_Saken ble offentliggjort av Der Spiegel og S\xc3\xbcddeutsche Zeitung, 17. mai 2019.'